གཡུ་འབྲུག་རི་བོའི་འདབས་ཀྱི་ཟས་ཁང་ཞིག་ཏུ་དྲོས་ཇ་འཐུང་རྗེས།ཕྱི་དྲོའི་དུས་སུ་འཇང་ཡུལ་ས་ཐམ་དང་གྱེས་ཏེ།བོད་བཙན་པོའི་དུས་སུ་དམག་དྲངས་ནས་དབང་དུ་བསྒྱུར་མྱོང་བའི་སྔར་མྱཱ་དཀར་ནག་གི་ཡུལ་ཏེ་ཏཱ་ལེའི་ཕྱོགས་ཀྱི་རི་བོ་བྱ་རྐང་ལ་བསྐྱོད།ལམ་བར་གྱི་གཞུང་ལམ་གཡས་གཡོན་དང་རྒྱང་རིང་གི་ལུང་བའི་ཕུ་མདའ་སོགས་ན་འཇང་རིགས་ཀྱི་དུད་ཁྱིམ་མང་པོ་སྐོར་དང་སྐོར་བྱས་ནས་མཐོང་ལ།འཇང་རིགས་ཀྱི་སྡོད་ཁང་གི་ཚོས་གཞི་དཀར་ལ་ཁང་བརྩེགས་ཉིས་ཐོགསྟེང་སོ་སྒལ་འཛིངས་ཀྱི་རྣམ་པ་ཅན་འདུགདམའ་མོའི་གཞོངས་སུ་སྟོན་གྱི་ལོ་ཏོག་བསྡུས་ཤུལ་དུ་བཏབ་པའི་སྔོ་ཚོད་ཀྱི་རིགས་ལྗང་ལྡེམ་མེར།རི་ལུང་ཐམས་ཅད་རང་བྱུང་གི་ནགས་ཀློང་དང་རྩི་ཤིང་གིས་བརྒྱན་པས་ཡིད་དུ་འོང་།